**Správa koučky reprezentácie na ME jednotlivcov žien 2018**

ME jednotlivcov žien sa odohrávalo v Talinsku v mestečku Savigliano v termíne 05.10. – 07.10.2018.

Na týchto ME sa zúčastnilo 31 reprezentantiek. Slovenskú republiku reprezentovala Vanda Stowasserová z klubu HOHENLOHE, ktorá sa na ne kvalifikovala víťazstvom na MSR jednotlivcov žien 2017.

Prvý deň sa hrali 4 kvalifikačné kolá, ktoré Vanda všetky prehrala. Nevedela si totiž nájsť a aplikovať správnu techniku plasovania na náročnom teréne, to ju znervózňovalo a teda strácala istotu aj v streľbe.

Druhý deň nám nalosovali na piate kolo kontumačnú výhru. Po Švajčiari skončila Vanda na 30. mieste.

V Pohári národov už nadobudla viac istoty nakoľko sme sa zhodli na tom, že treba hrať na plase techniku, na ktorú je zvyknutá a ktorú má natrénovanú. Toto aj zafungovalo a Vanda po nasledovných dvoch výhrach (nad Holandskom a nad Gréckom) priamo postúpila do štvrťfinále.

Vo štvrťfinále však opäť zaváhala v zápase proti českej reprezentantke a tak pre nás žiaľ turnaj skončil.

Podrobné výsledky nájdete v prílohách.

Na záver by som pre budúcnosť odporučila, že by bolo vhodné, aby sa hlavne hráči (ky) s reprezentačnými ambíciami zúčastňovali na tréningových kempoch, kde si majú možnosť natrénovať a osvojiť všetky plasérske techniky, aby sa nesústredili iba na jednu, ktorá nemusí fungovať na každom teréne.

Autorka : Andrea Fratričová